» 
( 54 ) 
d’hier appréhendées et continuerons par après d’interroger les aultres pri¬ 
sonniers. Quant audict M e Pierre, il semble qu’il dict sincèrement et sans 
dissimulation ce qu’il sçait, et qu’il n’y a apparence de sçavoir plus avant par 
torture; aussy, comme entenderez, pour estre prebstre et Jacoppin apostat, y 
a empescement de y procéder pour le présent. 
Je ne fauldray d’escripre incontinent à ceulx d’Aras quant au faict des 
adhérens d’illecq et ne faitz doubte que Jean Crispin 1 ne soit illec assez 
cogneu et que, par le moyen de luy, aultres se polront illec descouvrir plus 
avant. Et semblablement à Lille, et la responce de ceulx d’illec entendue, 
regarderey s’il sera besoing que je y aille en personne et, par la prinse de 
M e Extasse Duquesnoy, alias dict Quercetanus, se polra, comme semble, trou¬ 
ver cognoissance des aultres complices de ladicte ville; et n’a esté possible de 
y entendre plus lost pour les aultres occupacions précédentes. 
Il se trouve qu’il y a deux bailliz quant au faict de la damoiselie de Fresne; 
l’ung est le sien ou de son mary, estant aussy son maistre d’hostel qui a esté, 
(selon que trouvons) dernièrement, asçavoir passez xv jours, en ceste ville et 
tint icy propos à ung souldoier du chasteau dudict M e Pierre, prisonnier, de¬ 
mandant s’yl prêchoit audict chasteau et pourquoy il ne polroit dire la vérité, 
adjoustant qu’il y auroit dangier pour ceulx de la ville au quartier de Straes- 
bourg, en cas que luy fut faict desplaisir, voire pour l’Empereur, sy Sa M té n’y 
alloit la plus forte, comme se trouve par la déposition dud 1 souldoier seul. 
L’aullre bally seroit appelle Maldonat et est au Seig r de Lallaing ou de Bréda, 
estant de présent à Couloigne, comme entenderez, et semble, selon queaul- 
cuns dient, que led 1 Maldonat y soit aussy, ou i a trespassé; et sembleroit que 
ce seroit le premier qui auroit esté à Douay, lors que y fut ledict M e Pierre. 
Et ne trouverez par la confession dudict M e Pierre aucune charge quant à 
ladicte damoiselie, son mary ou bailly, et n’ay aultre choze de bailly que soit 
que la déposition susdite dudict souldoier. Pourquoy vous plaira m’escripre 
quelque mot de vostre advis quant au voiage à Douay, si d’avanture ne se 
trouvoit davantaige. 
Les maisons esquelles avoient esté faictes les prédications secrètes avoient 
esté descouvertes avant ma venue, pourquoy ne sera besoing de transporter 
le prédicateur ausdicts lieux; et Daniel Itero, Stalïin et Antoine sont assez icy 
cognuz mais sont fugilifz, à cause de quoy n’a esté besoing d’en faire soi¬ 
gneuse investigacion, par la confession dud 1 M e Pierre, qui aultrement en a 
aussy dict ce qu’il en sçavoit. 
Monsieur le gouverneur désire avoir responce et ordonnance de Sa Maj té , 
quant au messagier de Straesbourg qui a apporté les lettres du Sénat d’illec, 
icy détenu prisonnier, honestement touttesfois, pour sçavoir s’il ne le deb- 
vera eslargir, veu qu’il n’a melfaict aultrement qu’en apportant ses lettres, et 
1 L’auteur du livre des Martyrs. 
